
Äkkeküla 2 ja Äkkeküla 3 ning selle lähiala




…....03.2010 nr…….
detailplaneeringu planeeringuala piiride muutmine

1. Asjaolud ja menetluse käik
Äkkeküla 2 ja Äkkeküla 3 maa-ala detailplaneering on algatatud Narva Linnavolikogu 25.08.2005 otsusega nr 133/60 Narva Linnavalitsuse Arhitektuuri- ja Linnaplaneerimise Ameti ettepanekul.  
06.07.2006 Narva Linnavolikogu otsusega nr 118 toimus detailplaneeringu nimetuse ja lähteülesande muutmine. „Äkkeküla 2 ja Äkkeküla 3 maa-ala detailplaneeringu“ nimetus muudeti „Äkkeküla 2 ja Äkkeküla 3 ning selle lähiala detailplaneeringuks“. Samuti muudeti lähteülesande nr DP 28-2005 punk 10 ning kinnitati planeeringu maa-ala uued piirid.

Detailplaneeringu koostamise eesmärk on planeeritavale maa-alale ehitusõiguse andmine tervise- ja spordikompleksi ehitamiseks ning terviseradade rajamiseks, maa-ala kruntideks jagamine, heakorrastuse, haljastuse, liikluskorralduse (juurdepääsude ja parkimise) ja jalakäijate teede lahendamine, tehnovõrkude asukoha määramine ning varustamisega lahendamine. Planeeritava ala pindala on ca 88 ha. 

Seoses Äkke maaüksuse Narva linna omandisse saamisega tekkis vajadus kaasata planeeringusse Pähklimäe tänava koridori pikendus selleks, et moodustada kavandatavale teele krundipiirid ja määrata maakasutuse sihtotstarbeks transpordimaa. Seoses sellega on vaja muuta käesoleva planeeringu piire. Uus planeeritava ala pindala on ca 90 ha.
2. Õiguslikud alused      

2.1. Kohaliku omavalitsuse korralduse seaduse § 22 lõike 1 punkti 33 kohaselt on detailplaneeringu lähteülesande muutmine Volikogu ainupädevus.
2.2. Haldusmenetluse (HMS) seaduse § 64 lõike 1 kohaselt haldusakti kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Seega võib antud linnavolikogu otsuse vastuvõtmisel arvesse võtta alljärgnevaid HMS sätteid:   
2.3. HMS § 64 lõike 2 kohaselt haldusorgan otsustab haldusakti muutmise kaalutlusõiguse  kohaselt, kui seadus ei keela haldusakti muuta või ei kohusta haldusakti muuta.
2.4. HMS § 68 lõike 2 kohaselt haldusakti muutmise otsustab haldusorgan, kelle pädevuses oleks haldusakti andmine muutmise ajal. 
2.5. Vastavalt HMS seaduse § 70 lõikele 1 muutmine vormistatakse iseseisva haldusaktiga, mille kohta kehtivad kõik tavalisele haldusaktile kohaldatavad nõuded.
3. Otsus
Kinnitada Äkkeküla 2 ja Äkkeküla 3 maa-ala detailplaneeringu uued piirid vastavalt lisatud asukohaskeemile.

4. Rakendussätted
4.1. Otsus jõustub seadusega ettenähtud korras.
4.2. Otsust võib olla vaidlustatud Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

